AINHOA+BARANDIARAN+(NIRE+UDARAREN+ANTOLAKETA)

=__**UDARA ANTOLATZEN**__=

Udara honetarako, neure buruari entrenamendu bat jarriko diot, helburu zehatz batekin. Helburua, irailean ikastolara bueltatzean, test de kooperra azken aldian baino hobeto egitea da. Gainera, udarak lasaitasuna dakar eta dieta desorekatuak izatera hel gaitezke egiten ditugun ekintzengatik.

Astearte, asteazken, ostegun eta larunbat batzuetan goizez egitea kirola erabaki dut. Arratsaldean bazkaldu ondoren gogo gutxiago edukiko dudala uste baitut eta goizean aldiz, gosaldu ondoren kirol pixka bat egitea ondo etorriko zait. Larunbatetan beti-beti ez dut egingo, baina gehienetan bai.

__Asteartea__: Hasteko, 10minutuz korri egingo dut berotuz, nire etxetik bost minutu Legorreta aldera eta beste bost minutu etxe azpiraino. Bertan, berotu egingo naiz, jakinik bizikleta hartuko dudala jarraian. Ondo berotuko eta estiratuko naiz ondoren inolako lesiorik ez jasateko. Jarraian bizikleta hartuko dut eta Tolosara joan etorria egingo dut bizikletan. Nire helburua hamabi minututan eginiko bueltak denboraz hobetzea denez, erresistentzia pixka bat izan behar dut eta baita bizkortasuna. Horregatik erritmoak aldatzen joatea pentsatu dut, hasieran poliki pixkanaka-pixkanaka abiadura handituz. Itsasondora iristean, 20 flexio, 20 abdominal eta 20 lunbar egingo ditut jarraian ongi estiratuz.

__Asteazkena__: mendira joango naiz. Asteazkenero toki desberdin batera joaten saiatuko naiz, ez aspertzeko… Lazkao mendira, nire aiton-amonek Zaldibian duten baserrira, Urkira, Altzagaratera eta baita ere Txindokira egunen batean. Egun hau nahiko lasai hartzea erabaki dut asteartean bizikletan ibiliko naizelako eta ostegunean pistara eta gimnasiora joango naizelako. Hankak luzatu eta berotu ondoren mendira joango naiz. Menditik buelta egin odoren, berriro ere luzatuko dut eta indartze ariketak egingo ditut. 10 abdominal, 10 flexio eta 10 lunbareko 4 tanda eginez iristean.

__Osteguna__: lehen aipatu bezala, majorira joango naiz pistan korri egitera eta gimnasiora. Itsasondon bizi naizenez, Ordiziara oinez joango naiz majoriraino beroketa bertan hasiz. Majorira iristean gorputzeko atal guztiak luzatuko ditut. Gimnasioan sartuko naiz eta zintan korri pixka bat egingo dut poliki-poliki lasai-lasai berotuz 10-15 minutuz. Jarraian pistara joango naiz eta hamabi minutu egingo dut korri, test de cooperra bezala eta astero egingo dudanez hobekuntzak sumatzea espero dut. Hau egin ondoren, gimnasiora joango naiz eta bertan ondo luzatuko dut jarraian indartze ariketa gutxi batzuk eginez, 20 abdominal eta 20 lunbar. Itsasondora buelta oinez egingo dut berriro ere, baina lehenengo Aramara igoko naiz jarraian Itsasondora jaitsiz.

__Larunbata:__ alternatiba moduan jarriko dut egun hau, ez diot entrenamendu finko bat emango. Mendira joango naiz batzuetan, beste batzuetan bizikletan ibiliko naiz edo korri egingo dut. Beste hiru egunetako entrenamendu bat hartuko dut, seguruenik pixka bat suabeago eginez hauek, larunbata denez agian ezin izango dut beti-beti gauzatu entrenamendua ditudan plan ezberdinengatik, baina ahaleginduko naiz duen garrantzia ematen.

__Oporretan:__ oporretara joaten naizen egunetan, entrenamenduak ezin izango ditut hemen egingo ditudan tokietan egin noski, baina saiatuko naiz hauek betetzen nagoen tokian gehienetan behintzat, izan ere bizikleta eramaten dut eta ez dut inolako arazorik izango paseoak eta ibilaldiak emateko, ez korri egiteko ezta ere bizikletan ibiltzeko.

Beraz, irailean berriro ere ikastolan hasten garenean, espero dut eginiko esfortzuari esker, hobekuntzak egotea eta hobetoxeago egitea test de kooperra.